stanford-oval/wikipedia huggingface dataset:
Gunnar Wennerberg
Sävellysluettelo

Frihet bor i Norden (1847)
Stå stark du ljusets riddarvakt (1848)
Hur länge skall i Norden (1848)
Trummarsch (1848)
O Gud, som styrer folkens öden (1849)
Gluntarne (1851)
De tre (1851)
Hör oss, Svea (1853)
Skarpskyttemarsch (1861)
Säg oss ditt namn, du fruktansvärde (1871)
Så contigit in Lenom (1871)
Kung Karls drapa (1872)
Psalmer, publicerade i ett flertal olika psalmböcker, däribland 1986 års psalmbok för Svenska kyrkan och Frälsningsarméns sångbok 1990 (FA).
Gören portarne höga och dörrarne vida, ur Davids Psalmer (1866–1869, 1884–1886), fri tolkning av psaltartexten ur 1868 års Bibel.
Herren är min herde god (1986 nr 558), tonsatt 1869 egentligen till Utrannsaka mig, min Gud.
Skönt det är i kvällens timma (FA nr 750)
Tillkomme ditt rike (1986 nr 100), tonsatt 1879
Aiheesta muualla

Kuvia tai muita tiedostoja aiheesta Gunnar Wennerberg Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Kristian Erik Fahlcrantz | Ruotsin akatemia, tuoli 2 1867–1901 | Seuraaja: Claes Annerstedt |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Suomi (KANTO)  Yhdysvallat  Ruotsi  Latvia  Tšekki  Australia  Alankomaat  Portugali 
Taiteenala:  Discography of American Historical Recordings  KulturNav  MusicBrainz 
Henkilöt:  Trove 
Muut:  Europeana  SNAC  IdRef
Union Buildings

| Union Buildings |
| --- | --- |

Sijainti:   Pretoria, Gauteng, Etelä-Afrikka
Valmistumisvuosi:  1913
Suunnittelija:  Herbert Baker
Käyttäjä:  Etelä-Afrikan hallitus Etelä-Afrikan presidentti
Julkisivumateriaali:  hiekkakivi
Korkeus:  60 m
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Union Buildings (afrikaansiksi Uniegebou) on rakennuskompleksi, jota käyttää Etelä-Afrikan hallitus ja presidentti. Se sijaitsee Meintjieskopin kukkulalla, Arcadian esikaupunkialueella, Pretoriassa. Rakennuskompleksin suunnitteli Herbert Baker ja se valmistui vuonna 1913. Union Buildings ei sijaitse Pretorian keskustassa, mutta se sijaitsee Pretorian korkeimmalla kohdalla ja muodostaa Etelä-Afrikan kansallisperintökohteen.
Union Building noin vuonna 1925
Rakennus on Etelä-Afrikan poliittisen elämän keskus ja se on yksi Pretorian ja koko maan tärkeimmistä symboleista. Presidenttien virkaanastujaiset järjestetään Union Buildingsillä.
The Union Building auringonnousun aikaan
Aiheesta muualla

Kuvia tai muita tiedostoja aiheesta Union Buildings Wikimedia Commonsissa
Nicolas Bay

| Nicolas Bay |
| --- | --- |

Euroopan parlamentin jäsen
 1.7.2014–  
Ryhmä:  Sitoutumaton (2014–2015) ENF-ryhmä (2015–2019) ID-ryhmä (2019–2022) Sitoutumaton (2022–2024) ECR-ryhmä (2024–)
Henkilötiedot
Syntynyt: 21. joulukuuta 1977 (ikä 46) Saint-Germain-en-Laye, Ranska
Kansalaisuus:  ranskalainen
Tiedot
Muut puolueet:  Kansallinen liittouma (2014–2022) Reconquête (2022-2024)
Aiheesta muualla
nicolasbay.fr
Nicolas Bay (s. 21. joulukuuta 1977 Saint-Germain-en-Laye, Ranska) on ranskalainen poliitikko. Bay edustaa Reconquête-puoluetta. Aikaisemin Bay on edustanut kansallista liittoumaa. Bay on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa nykyisin konservatiivien ja reformistien ryhmää.
Lancasterin piirikunta (Nebraska)

Lancasterin piirikunta (engl. Lancaster County) on Yhdysvaltojen Nebraskan osavaltiossa sijaitseva piirikunta. Sen väkiluku oli 322 608 vuonna 2020. Piirikunnan hallintokeskus on osavaltion pääkaupunki Lincoln. Piirikunta on perustettu vuonna 1859.
Väestö

Vuoden 2020 väestönlaskennassa Lancasterin piirikunnan asukasluku oli 322 608. Arvion mukaan asukkaista valkoisia on 86,1 %, aasialaisia 4,8 %, mustia 4,6 %, alkuperäisasukkaita 1,1 % ja Tyynenmeren alkuperäisasukkaita 0,1 %. Asukkaista 3,4 % kuuluu kahteen tai useampaan rotuun. 11,9 % asukkaista puhuu kotonaan jotain muuta kieltä kuin englantia ja 8,4 % asukkaista on syntynyt ulkomailla.
Aiheesta muualla

Kuvia tai muita tiedostoja aiheesta Lancasterin piirikunta (Nebraska) Wikimedia Commonsissa
Markéta Gregorová

| Markéta Gregorová |
| --- | --- |
 Markéta Gregorová vuonna 2018
Euroopan parlamentin jäsen
 2.7.2019–  
Euroopan piraattipuolueen puheenjohtaja
 12.2018–11.2019  
Henkilötiedot
Syntynyt: 14. tammikuuta 1993 (ikä 31)  Most, Tšekki
Tiedot
Tutkinnot:  Masaryk-yliopisto
Aiheesta muualla
https://gregorova.eu/
Markéta Gregorová (s. 14. tammikuuta 1993 Most, Tšekki) on tšekkiläinen poliitikko, joka on toiminut Euroopan parlamentin jäsenenä vuodesta 2019. Gregorová edustaa Tšekin piraattipuoluetta.
Ura

Gregorová syntyi luoteis-böömiläisessä Mostin kaupungissa ja opiskeli kansavälisiä suhteita ja Eurooppa-opintoja Brnon Masaryk-yliopistossa. Vuonna 2023 hän valmistui maisteriksi Prahan CEVRO-instituutista julkishallinnon ja turvallisuustutkimuksen maisteriksi.
Politiikkaan Gregorová astui jo 18-vuotiaana kun hän liittyi Tšekin piraattipuolueeseen vuonna 2012. Vuosina 2018–2019 hän toimi Brnon kaupunginvaltuutettuna, mutta erosi tultuaan valituksi vuoden 2019 europarlamenttivaaleissa. Gregorová uusi paikkansa ainoana piraattina vuoden 2024 vaaleissa.
Poliittisia näkemyksiä ja painopisteitä

Europarlamentaarikon urallaan Gregorová on keskittynyt erityisesti aseviennin rajoittamiseen  sekä disinformaatiota, kyberturvallisuutta ja muita turvallisuusalan moderneja teknologioita koskeviin kysymyksiin. Hän on myös puolustanut usein autoritäärisissä valtioissa asuvien ihmisten ihmisoikeuksia.
Vuoden 2021 parlamenttivaalien jälkeen Gregorová vastusti piraattien menemistä Petr Fialan muodostamaan hallitukseen.
Vaalimenestys > Kuntavaalit

2018 (Brno): 11 294 (valittiin)
Vaalimenestys > Europarlamenttivaalit

2019: 14 158 (valittiin)
2024: 23 388 (valittiin)
Yksityiselämä

Gregorová on suuri kissojen ystävä. Hän laulaa Definitivní Ententýk -yhtyeessä.
Aiheesta muualla

Kuvia tai muita tiedostoja aiheesta Markéta Gregorová Wikimedia Commonsissa
Markéta Gregorová Euroopan parlamentin jäsenet. Euroopan parlamentti.
| n k  Vihreät/EVA-ryhmän Euroopan parlamentin jäsenet (2024–2029) |
| --- | --- |
Saksa:  Andresen  Bloss  Boeselager  Cavazzini  Freund  Geese  Häusling  Lagodinski  Langensiepen  Marquardt  Neumann  Paulus  Reintke  Riehl  Tegethoff 
Ranska:  Camara  Cormand  Satouri  Sbai  Toussaint 
Italia:  Guarda  Marino  Orlando  Scuderi 
Espanja:  Asens Llodra  Marzà Ibáñez  Miranda Paz  Riba 
Romania:  Ştefănuță 
Alankomaat:  Eickhout  Strik  Strolenberg  Van Lanschot  Van Sparrentak  Vieira 
Belgia:  Bricmont  Matthieu 
Tšekki:  Gregorová 
Ruotsi:  Holmgren  Kuhnke  Lövin 
Itävalta:  Schilling  Waitz 
Tanska:  Nordqvist  Peter-Hansen  Søvndal 
Suomi:  Niinistö  Ohisalo 
Kroatia:  Bosanac 
Liettua:  Sinkevičius 
Slovenia:  Prebilič 
Latvia:  Staķis 
Luxemburg:  Metz 
Tšekin europarlamentaarikot
| n k   Tšekin Euroopan parlamentin jäsenet (2019–2024) |
| --- | --- |
EPP:  Niedermayer  Polčák  Pospíšil  Šojdrová  Zdechovský 
Renew:  Charanzová  Dlabajová  Hlaváček  Knotek  Kovařík 
G-EFA:  Gregorová  Kolaja  Peksa 
S&D:  Maxová 
ECR:  Tošenovský  Vondra  Vrecionová  Zahradil 
ID:  David 
GUE/NGL:  Konečná 
N/I:  Blaško 
| n k   Tšekin Euroopan parlamentin jäsenet (2024–2029) |
| --- | --- |
EPP:  Farský  Kolář  Nerudová  Niedermayer  Zdechovský 
G-EFA:  Gregorová 
ECR:  Krutílek  Vondra  Vrecionová 
Patriootit:  Bartůšek  Bžoch  Dostalova  Hlaváček  Knotek  Kovařík  Nagyová  Pokorná Jermanová  Turek 
ESN:  David 
N/I:  Dostál  Konečná 
| Auktoriteettitunnisteet  |
| --- | --- |
Kansalliset:  Tšekki 
Henkilöt:  MEP-hakemisto
Shoreline

| ”Shoreline” Broder Daniel |
| --- | --- | --- |

Singleversion kansikuva
Singlen tiedot
 Albumilta: Cruel Town
 Julkaistu: 30. marraskuuta 2001 (TV-esitys), 2003 (studioversio)
 Tekijä(t): Anders Göthberg, Henrik Berggren, Håkan Hellström, Lars Malmros, Theodor Jensen
 Tuottaja(t): Mattias Glavå
 Kesto: 04.19
Listasijoitukset
  Ruotsin singlelista: 20
Shoreline on ruotsalaisen indie rock -yhtye Broder Danielin kappale.
”Shorelinen” studioversio julkaistiin yhtyeen viimeisellä, vuonna 2003 julkaistulla Cruel Town -studioalbumilla. Julkaisunsa jälkeen se nousi Ruotsin singlelistalla korkeimmillaan sijalle 20. Broder Daniel kuitenkin esitti kappaleen televisiossa jo kaksi vuotta ennen sen julkaisua, minkä vuoksi kappaleen bootleg-versio ehti levitä laajasti internetissä ennen kappaleen virallista julkaisua.
Tuotanto ja teemat

”Shorelinen” sanat kirjoitti Broder Danielin laulaja Henrik Berggren. Kappale oli yksi yhtyeen ensimmäisistä Cruel Town -albumille kirjoitetuista kappaleista. Berggren kirjoitti ensin kappaleen kertosäkeistön ja sen yhteyteen kappaleessa toistuvat kitarasoinnut. Kappaleen muu sanoitus ja sävellys rakennettiin myöhemmin kertosäkeistön sekä kitarasointujen ympärille.
Berggrenin oman tulkinnan mukaan kappale kertoo vanhenemisesta ja siihen liittyvästä tunteesta, ettei elämässä ole enää monia vaihtoehtoja jäljellä. Berggrenin eli omien sanojensa mukaan kappaletta kirjoittaessaan monin tavoin hankalaa vaihetta.
Julkaisu ja kulttimaine

Broder Daniel esitti ”Shoreline”-kappaleen ensimmäisen kerran 30. marraskuuta 2001 Sen kväll med Luuk -keskusteluohjelman lopuksi. Jaksolla oli Ruotsissa peräti 1,4 miljoonaa katsojaa, sillä samassa jaksossa päävieraana oli Ruotsin kruununprinsessa Victoria.
Lähetystä televisiosta seurannut fani nauhoitti yhtyeen esityksen minidiscille ja latasi sen internetiin, jossa esityksen bootleg-versio levisi nopeasti vertaisverkossa. Kappaleen piraattiversion on arvioitu olleen omana aikanaan yksi Ruotsin eniten luvattomasti ladatuista kappaleista.
Koska kappaleesta ei tehty heti sen televisioesityksen jälkeen virallista studionauhoitusta, televisioesityksestä tehtyä bootleg-nauhoitusta soitettiin monissa paikoissa. Virallisen version puuttuessa ”Spela Shoreline” -kappalepyynnöstä (suom. Soittakaa Shoreline) kehittyi Ruotsissa laajasti tunnettu vitsi, jota on toistettu lukuisten eri yhtyeiden konserteissa, urheiluotteluissa ja jopa mielenosoituksissa. Huudahdusta on verrattu ruotsalaisessa mediassa Suomessa suosittuun Soittakaa Paranoid! -välihuutoon.
Broder Danielin laulaja Henrik Berggren arvioi myöhemmin, että kappaleen piraattiversion suosiota selitti se, ettei yhtye ollut julkaissut uutta musiikkia pitkään aikaan. Broder Danielin edellinen studioalbumi, Brother Daniel Forever, julkaistiin vuonna 1998.
Broder Daniel julkaisi kappaleen studioversion lopulta syksyllä 2003 Cruel Town -albumilla, joka jäi yhtyeen viimeiseksi studioalbumiksi. Kappaleen singleversio oli viiden viikon ajan Ruotsin singlelistalla ja oli korkeimmillaan listan sijalla 20.
Kesällä 2014 tuntemattomat henkilöt pystyttivät Broder Danielin kotikaupungin Göteborgin Slottsskogen-puistoon pienen kivestä tehdyn muistomerkin, jonka laatassa on teksti ”Spela Shoreline”. Göteborgin kaupunki aikoi poistaa muistomerkin, koska se oli viety puistoon luvatta, mutta laajan julkisen vastustuksen vuoksi kaupunki antoi kiven jäädä puistoon, mutta hieman eri paikalle kuin mihin se oli alun perin pystytetty.
Vuonna 2018 kivimonumentti vietiin näytille Tukholman Moderna Museetiin, josta se palautettiin näyttelyn jälkeen takaisin puistoon.
”Shoreline” oli sijalla neljä ruotsalaisen musiikkilehti Novellin kokoamalla 2000-luvun ensimmäisen vuosikymmenen sadan parhaan kappaleen listalla.
Muut versiot

Vuonna 2004 ruotsalainen Anna Ternheim julkaisi ”Shorelinesta” oman cover-versionsa. Ternheimin versio kappaleesta oli julkaisunsa jälkeen 22 viikkoa Ruotsin singlelistalla.
Spela Shoreline -kivimonumentti Göteborgin Slottsskogenissa.
Bålsta

| Bålsta |
| --- | --- |
 Åbergin museo Bålstassa.
 Bålsta
 Koordinaatit: 59°34′4″N, 17°31′47″E 
Valtio:   Ruotsi
Lääni:  Uppsalan lääni
Maakunta:  Uplanti
Kunta:  Håbon kunta
Pinta-ala:  
 – Maa:  10,73 km²
Väkiluku:  14 147
 – Väestötiheys:  1 318,5 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Bålsta on Ruotsissa Uppsalan läänissä sijaitsevan Håbon kunnan keskustaajama. Se sijaitsee noin 50 kilometriä etelään Uppsalasta ja noin 40 kilometriä luoteeseen Tukholmasta. Suuri osa taajaman asukkaista pendelöi joko Uppsalaan tai Tukholmaan. Bålstaan liikennöi Tukholman paikallisjunan linja 35.
Bålstassa sijaitsee Åbergin museo, joka on keskittynyt sarjakuviin.
Väestönkehitys

| Bålstan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 406 | 1 406 |
| 1965 | 1965 |    | 2 519 | 2 519 |
| 1970 | 1970 |    | 4 972 | 4 972 |
| 1975 | 1975 |    | 8 243 | 8 243 |
| 1980 | 1980 |    | 11 468 | 11 468 |
| 1990 | 1990 |    | 12 885 | 12 885 |
| 1995 | 1995 |    | 12 832 | 12 832 |
| 2000 | 2000 |    | 12 891 | 12 891 |
| 2005 | 2005 |    | 13 430 | 13 430 |
| 2010 | 2010 |    | 14 147 | 14 147 |
Lähde: Statistiska centralbyrån (SCB). Bålstasta erotettiin Råby vuonna 1995.
Aiheesta muualla

Wikimedia Commonsissa on kuvia tai muita tiedostoja aiheesta .
Uppsalan läänin kuntien keskustaajamat
Kaarina Haka

Taiteilija Kaarina Haka vuonna 2016. Kuva: Kansallisgalleria / Pirje Mykkänen
Kaarina Haka (s. 14. helmikuuta 1974 Hämeenlinna) on suomalainen kuvataiteilija.
Haka opiskeli Kuvataideakatemiassa 1996–2008 ja valmistui kuvataiteen maisteriksi maalaustaiteen osastolta. Hän on opiskellut myös Tanskassa (1995–1996) ja Islannissa (1999–2000).
Haka tekee installaatioita, joiden lähtökohtana on maalaus. Hän käyttää eri materiaaleja, kuten kalaverkkoa, tekstiilejä ja pehmoleluja. Haka löytää usein materiaalit teoksiinsa kirpputoreilta. Maalaukselliset installaatiot synnyttävät erilaisia visuaalisia vaikutelmia, kun etäältä katsottu kaksiulotteinen kohde muuttuukin kolmiulotteiseksi.
Universum (rakennus)

| Universum |
| --- | --- |
 Kampusrakennus "Universum" maaliskuussa 2011.
Sijainti:  Uumaja, Ruotsi
Koordinaatit:  63°49′11″N, 20°18′20″E
Valmistumisvuosi:  1970
Suunnittelija:  Arkinova Arkitekter
Käyttäjä:  Uumajan yliopisto
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Universum on rakennus Uumajan yliopiston kampuksella, joka sisältää auditorio Aula Nordican, ylioppilaskuntien toimistot, ravintoloita, kahvilan, kampaamon ja ryhmäopiskeluhuoneita. Rakennuksen omistaa valtion omistama kiinteistöyhtiö Akademiska Hus.
Historia

"Monitoimitalon tarjoaminen yliopistolle oli tärkeä aihe esityslistalla 1960-luvun lopulla. Idea keskeisestä rakennuksesta, jossa kaikki oppilaat sekä yleisö, voisivat viettää aikaa, syödä ja rentoutua, syntyi kollektiivisen yhteisön hengessä, joka kuului opiskelijaelämään tuolloin ", Katrin Holmqvist kirjoitti Uumajan yliopiston arkkitehtuurista kertovassa kirjassaan.
Rakentamisen ensimmäinen vaihe valmistui vuonna 1970. Auditorio-laajennus oli Arkinova Arkitekterin suunnittelema ja se rakennettiin vuosina 1996–1997. Se on Uumajan suurin kokoustila, jonne mahtuu 1 000 ihmistä. Syyskuussa 2006 Universum avattiin uudelleen laajan remontin jälkeen. Muun muassa pääsisäänkäynti uusittiin ja julkisivut lasitettiin.
Jerry B. Jenkins

Jerry Bruce Jenkins (s. 23. syyskuuta 1949 Kalamazoo, Michigan, Yhdysvallat) on yhdysvaltalainen kirjailija ja elämäkertojen kirjoittaja. Hän on kirjoittanut yhteensä yli 190 kirjaa, kuten rakkausromaaneja, jännityskirjallisuutta, lasten seikkailuja ja elämäkertoja. Hänen fiktionsa päähenkilöinä on yleensä evankelisia kristittyjä.
Jenkinsin ja Tim LaHayen kirjoittamaa Viimeisten päivien vaellus -kirjasarja on myyty yli 65 miljoonaa nidettä. Teossarja sai vaikutteita Hal Lindseyn 1970-luvun teoksista.
Jenkins asuu Black Forestissa Coloradossa. Hänellä on kolme poikaa vaimonsa Dianan kanssa.lähde?
Unkarilainen keittiö

Unkarissa laitetaan ruokaa usein avotulella padassa, jota nimitetään bográcsiksi.
Unkarilainen keittiö on tunnettu erityisesti liharuoistaan. Unkarilainen ruoka on melko mausteista, jopa tulista, usein myös suolaista ja rasvaista. Yksi Unkarin yleisimmistä ja tunnetuimmista ruoista on kansallisruoaksikin kutsuttu pörkölt, eräänlainen käristys, joka voidaan valmistaa joko sian- tai naudanlihasta. Ruoan nimi on peräisin verbistä pörkölni, joka tarkoittaa lihan paistamista rasvassa sipulin ja paprikajauheen kera. Pörköltin ohessa tarjottavat lisukkeet vaihtelevat alueittain.
Unkarin ulkopuolella pörköltin tapaista ruokaa kutsutaan usein gulassiksi, mutta tämä nimitys on peräisin eri ruoasta: Unkarissa tarjottava gulyás tai gulyásleves on paprikainen lihakeitto, jonka liha paistetaan aluksi samaan tapaan kuin pörköltissä, mutta paistamisen jälkeen kattilaan kaadetaan vettä. Lisäksi keittoon kuuluu myös perunaa ja kuminaa. Tähän ruokaan käytetään perinteisesti ainoastaan naudanlihaa, mikä selittyy ruoan nimellä: gulyás merkitsee karjapaimenta. Gulassikeittokin on monille unkarilaisille ja ulkomaalaisille juuri Unkarin kansallisruoka.
Unkarin tunnetuin mauste on paprika, jota käytetään jauhettuna runsaasti. Esimerkiksi gulassikeitto on siihen lisätyn paprikajauheen vuoksi voimakkaan punaista. Paprikaa käytetään sekä tuoreena, kuivattuna, jauhettuna että soseena.
Yleisiä ovat myös kanaruoat, erityisesti paprikás csirke eli paprikakana, joka valmistetaan pitkälti samaan tapaan kuin pörkölt. Samantapainen ruoka on myös paprikás krumpli eli paprikaperuna; siinä voidaan käyttää lihan asemesta makkaraa tai vain silavaa. Suolattu ja paprikalla maustettu tai savustettu silava eli szalonna on myös olennainen osa unkarilaisen ruoan valmistuksessa.
Balatonjärven kuhasta eli fogasista tehdään Unkarissa monia suosittuja kalaruokia. Perinteinen tapa tarjoilla kuha  on kokonaisena pannulla paistettuna niin, että sen pää ja pyrstö on taivutettu näyttävästi mutkalle.
Unkari tunnetaan myös hanhenmaksan tuottajana.
Tunnetuimpia unkarilaisia juomia ovat viinit, etenkin Tokaji-viinit ja erityisesti jälkiruokaviini Tokaji Aszú, "Viinien kuningas, kuninkaiden viini". Tokajin viinejä tuotetaan Koillis-Unkarista Kaakkois-Slovakiaan ulottuvalla Tokajin viinialueella, ja ne ovat EU:n suojelemia alkuperäistuotteita. Punaviinialueista Villány ja Szekszárd ovat ohittamassa Egerin kuuluisan ja tunnetuimman luettelossa.
Muista alkoholijuomista unkarilaisia erikoisuuksia ovat musta ja karvas Unicum-yrttilikööri ja hedelmäviina eli pálinka. Palinkaa tehdään monista hedelmistä, yleisimpiä ovat luumu- eli szilvapálinka, persikka- eli barackpálinka ja päärynä- eli körtepálinka.
Aiheesta muualla

Kuvia tai muita tiedostoja aiheesta Unkarilainen keittiö Wikimedia Commonsissa
Porsche 944

| Porsche 944 |
| --- | --- |
 Porsche 944 Turbo (1986)
Valmistustiedot
Valmistaja:  Porsche
Valmistusvuodet:  1982-1992
Korimalli:  Coupé
Luokka:  Urheiluauto
Edeltäjä:  Porsche 924
Seuraaja:  Porsche 968
Tekniset tiedot
Moottori:  2,5-, 2,7- tai 3,0-l R4
Iskutilavuus:  2479–2969 cm3
Teho:  160–250 hv
Mitat
Massa:  1180-1330 kg
Pituus:  429 cm
Akseliväli:  240 cm
Leveys:  173,5 cm
Korkeus:  127,5 cm
Porsche 944 on Porschen vuonna 1981 esittelemä 924:sta edelleen kehitetty urheiluautomalli. Moottorikoko kasvoi 2-litraisesta rivinelosesta 2,5-litraiseen Porschen valmistamaan rivineloseen, jossa on tehoa noin 160 hv. Erittäin jäykkä kori on täyssinkitty ja koria on levitetty 924:een verraten.
944:n kehuttiin olleen poikkeuksellisen hyvä ajo-ominaisuuksiltaan, osittain 50/50-painojakaumansa vuoksi. Tasapainoinen painojakauma on saavutettu sijoittamalla moottori eteen ja vaihdelaatikko taka-akselin yhteyteen taakse edellisen 924:n tapaan.
Perusversion 2,5-litrainen rivinelonen pohjautui 928 mallin V8-moottoriin, tuottaen tehoa 163 hevosvoimaa ja vääntöä 205 newtonmetriä. Moottorissa oli Bosch-polttoaineensuihkutus ja kaksi tasapainotusakselia.
Perusversion iskutilavuutta kasvatettiin myöhemmin 2,7 litraan; numeroarvot eivät juuri muuttuneet, mutta uusi moottori tarjosi laakeamman vääntökäyrän.
S-mallissa samaan (2.5-l) moottorilohkoon liitettiin uusi 16-venttiilinen sylinterinkansi, ja teho nousi 190 hevosvoimaan.
S2-malli oli tehokkain vapaasti hengittävä versio: Siinä oli 3,0 litraan kasvatettu iskutilavuus ja 16-venttiilinen sylinterinkansi.
Teho nousi 211 hevosvoimaan ja vääntö 280 newtonmetriin, jolla auto pystyi 240 km/h huippunopeuteen.
Tehtaan sisäisellä koodilla 951 tunnettu 944 Turbo oli suorituskykyisin versio. Siinä 2,5-litraiseen 8-venttiiliseen perusmoottoriin liitettiin KKK-turboahdin ja kehittyneempi Bosch-moottorinohjausjärjestelmä. Tehoa autossa oli 220 hevosvoimaa ja vääntöä 330 newtonmetriä. 1988 Porsche lanseerasi Turbo S -mallin jossa oli suurempi turbo ja  korkeampi ahtopaine, nostaen tehon 250 hevosvoimaan ja väännön 350 Newtonmetriin. Tehokkaampi S -versio kiihtyi 0-100 km/h alle 6:ssa sekunnissa ja saavutti yli 250 km/h huippunopeuden.
Myös alustaan ja voimansiirtoon tehtiin lukuisia muutoksia, minkä johdosta tehtaan sisäinen koodikin antaa ymmärtää kyseessä olevan tavallaan erillisen malliversion.
Mallivuodesta 1990 944 S2 oli saatavilla myös avoversiona, ja 944-sarjan viimeiselle mallivuodelle 1991 avokattomahdollisuus oli tarjolla myös 944 Turboon. 
Avonainen 944 Turbo onkin mallisarjan harvinaisin versio.
Porsche 944:n kehitys jatkui tuotannon päätyttyäkin; uusi Porsche 968 perustui samaan perusrakenteeseen, ja moottori oli kehitysversio 944 S2:n 3-litraisesta neloskoneesta.
Porsche 944 on ollut koko merkille erittäin suosittu ja tärkeä malli. Se käytännössä pelasti Porschen taloudelliselta romahdukselta 1980-luvun alussa, ja oli osoitus myös siitä, että aitojen Porschejen ei tarvitsisi olla ainoastaan takamoottorisia.
Porsche 944

Valmistettu 113 070 kappaletta vuosina 1982-1989.
Porsche 944 Turbo

Vuonna 1985 esiteltiin Turbo-malli, jonka teho oli 220 hv. Vuonna 1988 esiteltiin 250 hv:n Turbo S malli. Turboa on valmistettu 25 107 kappaletta.
Porsche 944S

Valmistettu 12 936 kappaletta vuosina 1987-1988.
Porsche 944S2

Valmistettu 19 945 kappaletta vuosina 1989-1991.
Yrjö Sirola

| Yrjö Sirola |
| --- | --- |

Henkilötiedot
Syntynyt: 8. marraskuuta 1876 Piikkiö
Kuollut: 18. maaliskuuta 1936 (59 vuotta) Moskova
Yrjö Elias Sirola (vuoteen 1896 Sirén; 8. marraskuuta 1876 Piikkiö – 18. maaliskuuta 1936 Moskova) oli suomalainen kirjailija, toimittaja ja poliitikko, joka vaikutti keskeisissä asemissa Suomen Sosialidemokraattisessa Puolueessa (SDP) ja myöhemmin Neuvostoliittoon muutettuaan Suomen Kommunistisessa Puolueessa (SKP). Hän kuului suomalaisen työväenliikkeen johtajien joukkoon, joilla oli ratkaiseva rooli Suomen sisällissodan alkamisessa ja sodan aikana punaisen puolen johdossa.
Elämänvaiheet > Uran alku

Yrjö Sirolan vanhemmat olivat vuodesta 1878 Viipurin kaupunki- ja maaseurakunnan kappalaisena toiminut Karl Gustaf Sirén ja Wilhelmina Margareta Sandell. Suomen kommunistisen liikkeen varhaisista johtajista myös Kullervo Manner oli papin poika.
Sirola kävi Viipurin klassillisen lyseon, jonka rehtorina toiminut nuorsuomalainen poliitikko J. A. Lyly rohkaisi häntä kiinnostumaan yhteiskunnallisista kysymyksistä. Sirola kirjoitti ylioppilaaksi vuonna 1896, mutta joutui keskeyttämään yliopisto-opintonsa velkojen vuoksi ja valmistui kansakoulunopettajaksi Rauman seminaarista 1902. Hän ehti toimia vuoden opettajana Hattulassa ennen siirtymistään nuorsuomalaisen Kotkan Sanomien toimittajaksi. Sen lakattua pian ilmestymästä hän pääsi vuonna 1904 toimitussihteeriksi Tampereella ilmestyneeseen sosialidemokraattiseen Kansan Lehteen.